สถานีหัวลำโพงคึกคัก ประเมินวันนี้ผู้โดยสารเดินทางกลับกรุงเทพมหานคร ทางรถไฟกว่า 73,000 คน
บรรยากาศสถานีรถไฟกรุงเทพ (หัวลำโพง) วันนี้มีประชาชนทยอยเดินทางโดยรถไฟกลับจากต่างจังหวัดเข้าสู่กรุงเทพมหานครหนาแน่นและยังมีประชาชนบางส่วนมาซื้อตั๋วรถไฟเดินทางกลับภูมิลำเนาในวันนี้ โดยนิยมซื้อตั๋วขบวนรถเร็วรถต่วนและรถด่วนพิเศษ ขณะที่การจราจรโดยรอบยังเดินรถได้ตามปกติ แต่เริ่มมีรถโดยสารส่วนบุคคลที่เริ่มมาจอดรอรับผู้โดยสารแล้ว  ข้อมูลจากกองมาตรฐาน ปฏิบัติงานและความปลอดภัยด้านโดยสาร การรถไฟแห่งประเทศไทย ได้ประมาณการจำนวนผู้โดยสารที่จะเดินทางในวันนี้ว่า จะมีประมาณ 73,743 คน แบ่งเป็นผู้โดยสารขาเข้า 39,565 คน ขาออก 34,178 คน ส่วนขบวนรถไฟมีประมาณ 218 เที่ยววิ่ง แบ่งเป็นขาเข้า 108 เที่ยววิ่ง และขาออก 110 เที่ยววิ่ง